El Ple Municipal acorda reclamar més de 80 milions a través d'esmenes als pressupostos de la Generalitat Valenciana per a 2025
04 d’abril 2025

El Ple Municipal va acordar per unanimitat en el ple ordinari del mes d'abril celebrat ahir reclamar més de 80 milions a través d'esmenes als pressupostos de la Generalitat Valenciana per a 2025. A més, es donarà trasllat d'estes peticions als grups polítics amb representació en les Corts Valencianes perquè donen suport a la seua tramitació, així com a Presidència de la Generalitat i a la Conselleria d'Hisenda i Economia.

![](/media/fmkfggcb/img_0081_c.jpg?width=231&height=288&mode=max)

La moció va ser proposada de manera conjunta per PSOE, Compromís Sagunt i EU-PODEM i defensada pel portaveu del PSOE, Javier Raro. La proposició va ser aprovada per unanimitat amb una esmena incorporada d'IP al punt 20 del llistat d'inversions reclamades a la Generalitat.

L'exposició de motius comença explicant que “el Govern de Carlos Mazón ha presentat, amb el suport parlamentari de Vox, el projecte de llei dels pressupostos de la Generalitat Valenciana per a 2025”. El text de la moció lamenta que els comptes “només inclouen inversions per valor de poc més de 6 milions d'euros per a la nostra ciutat d'un total de 32.291 milions”. D'esta manera, es deixen fora “projectes essencials per a les millores dels nostres servicis públics”.

“Sagunt viu un moment d'expansió i creixement sense precedents, tant en el terreny econòmic com en el demogràfic, a causa de l'arribada de la gigafactoria de PowerCo”, al·lega la moció. Actualment, Sagunt ja supera els 75.000 habitants. La proposició, explica sobre este tema que “el creixement ràpid de qualsevol nucli poblacional comporta els seus riscos i amenaces”. Es referix tant a servicis públics com infraestructures, insuficiència en l'oferta d'uns certs béns o servicis com pot ser l'habitatge i fins i tot problemes de seguretat.

Per això, l'Ajuntament de Sagunt ha posat en marxa diferents mesures dirigides a evitar estes situacions o, almenys, minimitzar el seu impacte, i en esta tasca els grups polítics municipals consideren que ha d'unir-se la Generalitat Valenciana en les matèries que li competen. La suma total de les peticions incrementaria en 80,6 milions el pressupost del Consell per a la ciutat enguany.

Alguns dels problemes que planteja l'Ajuntament, relacionats directament amb la població del municipi, són l'augment de la ràtio d'alumnat a les aules i l'empitjorament de la qualitat de l'ensenyament, la saturació dels centres de salut, empitjorant la seua qualitat, per la qual cosa caldria construir un nou centre de salut; o la creació d'un Centre de Recuperació i Inclusió Social i Sociolaboral (CRESOL).

![](/media/i0pbrxk1/img_0139_c.jpg?width=850&height=566.6666666666666)

A més, se sol·licita cuidar el patrimoni cultural, històric i industrial de la ciutat, concretament el Castell, el Teatre Romà, la Nau de Tallers, els jardins de la Gerència o l'Alt Forn, entre altres monuments.

Concretament, s'han sol·licitat esmenes en els següents àmbits: infraestructures educatives, infraestructures sanitàries, servicis socials, infraestructures hidràuliques, el nou palau de la Justícia de Sagunt, patrimoni històric, industrial i natural, joventut, transport i turisme. Les esmenes són les següents:

1.  **Construcció d'un nou IES**

**Conselleria**: Conselleria d'Educació, Cultura, Universitats i Ocupació

**Pressupost**: 15 milions

2.  **Construcció d'un nou CEIP en el nucli de Sagunt**

**Conselleria**: Conselleria d'Educació, Cultura, Universitats i Ocupació

**Pressupost**: 10 milions

3.  **Construcció d'un nou CEIP en el nucli del Port de Sagunt**

**Conselleria:** Conselleria d'Educació, Cultura, Universitats i Ocupació

**Pressupost**: 10 milions

4.  **Rehabilitació del CIPFP Eduardo Merello**

**Conselleria**: Conselleria d'Educació, Cultura, Universitats i Ocupació

**Pressupost**: 13 milions consignats entre les anualitats de 2026 i 2027.

5.  **Creació de noves línies en els centres educatius per a atendre l'excés de ràtio a les aules**

**Conselleria**: Conselleria d'Educació, Cultura, Universitats i Ocupació

**Pressupost**: 2 milions

6.  **Obres d'accessibilitat i instal·lació d'ascensors en els centres educatius**

**Conselleria**: Conselleria d'Educació, Cultura, Universitats i Ocupació

**Pressupost**: 9 milions

7.  **Augment de la subvenció destinada al Conservatori Joaquín Rodrigo**

**Conselleria**: Conselleria d'Educació, Cultura, Universitats i Ocupació

**Pressupost**: 1 milió

8.  **Construcció d'un nou centre de salut en el nucli de Sagunt**

**Conselleria:** Conselleria de Sanitat

**Pressupost**: 2.261.600 euros

9.  **Augment de la transferència per al manteniment dels consultoris mèdics**

**Conselleria**: Conselleria de Sanitat

**Pressupost**: 500.000 euros

10.  **Construcció d'una residència i centre de dia i un Centre de Recuperació i Inclusió Social i Sociolaboral per a persones amb Problemes de Salut Mental (CRESOL)**

**Conselleria**: Conselleria de Serveis Socials, Igualtat i Habitatge

**Pressupost**: 1.130.800 euros (Primera anualitat)

11.  **Construcció d'un tanc de tempestes al Port de Sagunt**

**Conselleria:** Conselleria d'Agricultura, Aigua, Ramaderia i Pesca

**Pressupost**: 2 milions

12.  **Nova seu judicial de Sagunt**

**Conselleria**: Conselleria de Justícia i Administració Pública

**Pressupost**: 552.730 euros per a l'anualitat de 2025. Mantindre les anualitats de 2026 (12.148.180 euros), 2027 (22.329.970) i 2028 (2.518.640).

13.  **Obres de restauració i accessibilitat de l'entorn del Castell de Sagunt**

**Conselleria**: Conselleria d'Educació, Cultura, Universitats i Ocupació

**Pressupost**: 355.266 euros

14.  **Restauració del Teatre Romà**

**Conselleria**: Conselleria d'Educació, Cultura, Universitats i Ocupació

**Pressupost**: 2 milions

15.  **Rehabilitació de la Nau de Tallers**

**Conselleria**: Conselleria d'Educació, Cultura, Universitats i Ocupació

**Pressupost**: 2 milions

16.  **Segona fase de la rehabilitació de La Gerència**

**Conselleria**: Conselleria d'Educació, Cultura, Universitats i Ocupació

**Pressupost**: 2.312.014 euros

17.  **Augmentar el finançament de la Fundació de la Comunitat Valenciana de Patrimoni Industrial i Memòria Obrera del Port de Sagunt i de l'Alt Forn**

**Conselleria**: Conselleria d'Educació, Cultura, Universitats i Ocupació

**Pressupost**: 135.000 euros

18.  **Prolongació de la via verda a Ojos Negros des de Sagunt fins a la mar**

**Conselleria**: Conselleria de Medi Ambient, Infraestructures i Territori

**Pressupost**: 2 milions

19.  **Recuperar l'ajuda al Festival del Còmic de la Comunitat Valenciana**

**Conselleria**: Conselleria d'Educació, Cultura, Universitats i Ocupació

**Pressupost**: 15.000 euros

20.  **Estudis i Projectes Constructius per a Infraestructura Sistema Bus ràpid Trànsit (BRT) Sagunt i l'ampliació de la línia 3 de metre València fins al Port de Sagunt**

**Conselleria**: Conselleria de Medi Ambient, Infraestructures i Territori

**Pressupost**: 250.000 euros

21.  **Línia nominativa per al Foment d'accions de màrqueting, promoció i producte turístic en el municipi de Sagunt**

**Conselleria**: Conselleria d'Innovació, Indústria, Comerç i Turisme

**Pressupost**: 120.000 euros

22.  **Millora de les infraestructures turístiques del litoral (llavapeus i parcs infantils)**

**Conselleria**: Turisme Comunitat Valenciana

**Pressupost**: 300.000 €

23.  **Redacció del projecte de remodelació del passeig marítim i avinguda Mediterrani i inici de les obres**

**Conselleria**: Conselleria de Medi Ambient, Infraestructures i Territori

**Pressupost**: 18 milions (Primera anualitat: 1 milió)

24.  **Intervenció segona fase Pavelló Port de Sagunt**

**Conselleria**: Presidència de la Generalitat

**Pressupost**: 400.000 euros

25.  **Recuperar la línia de subvencions a ajuntaments i entitats locals menors de la Comunitat Valenciana destinades per a obres de primer establiment, o d'ampliació, millora, modernització, adaptació, adequació o reforç d'instal·lacions esportives ja existents, per als exercicis 2025 i 2026**

**Conselleria**: Presidència de la Generalitat

**Pressupost**: 6.545.000 euros (en dos anualitats)

*   [](http://www.facebook.com/sharer.php?u=https://aytosagunto.es/va/actualitat/2025-04-04-el-ple-municipal-acorda-reclamar-mes-de-80-milions-a-traves-d-esmenes-als-pressupostos-de-la-generalitat-valenciana-per-a-2025/ "Facebook")
*   [](http://twitter.com/share?url=https://aytosagunto.es/va/actualitat/2025-04-04-el-ple-municipal-acorda-reclamar-mes-de-80-milions-a-traves-d-esmenes-als-pressupostos-de-la-generalitat-valenciana-per-a-2025/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-04-04-el-ple-municipal-acorda-reclamar-mes-de-80-milions-a-traves-d-esmenes-als-pressupostos-de-la-generalitat-valenciana-per-a-2025/ "Linked In")
*   [](mailto:?body=https://aytosagunto.es/va/actualitat/2025-04-04-el-ple-municipal-acorda-reclamar-mes-de-80-milions-a-traves-d-esmenes-als-pressupostos-de-la-generalitat-valenciana-per-a-2025/)